นิกเกอิปิดเช้าลบ 135.11 จุด หลังตลาดซึมซับข้อมูล GDP
นิกเกอิปิดเช้าลบ 135.11 จุด หลังตลาดซึมซับข้อมูล GDP
8 ก.ย. 2558

ดัชนีนิกเกอิตลาดหุ้นโตเกียวปิดภาคเช้าลดลงในวันนี้ โดยดัชนีนิกเกอิปิดภาคเช้าลดลง 135.11 จุด หรือ 0.76% แตะที่ 17,725.36 จุด
หลังจากนักลงทุนซึมซับข้อมูลผลิตภัณฑ์มวลรวมภายในประเทศ (GDP) ล่าสุดของญี่ปุ่น ซึ่งแสดงถึงภาพรวมเศรษฐกิจที่ยังไม่มีความชัดเจน
สำนักงานคณะรัฐมนตรีของญี่ปุ่น เปิดเผยในวันนี้ว่า GDP ของญี่ปุ่นในช่วงไตรมาส 2 ของปี 2558 หดตัวลง 1.2% ซึ่งนับว่าปรับตัวดีขึ้นจากรายงานเบื้องต้นที่ระบุว่า เศรษฐกิจหดตัว 1.6% ในช่วงไตรมาสดังกล่าวขณะเดียวกัน การส่งออกร่วงลง 4.4% และการนำเข้าปรับลง 2.6% ซึ่งต่างก็ไม่เปลี่ยนแปลงจากข้อมูลเบื้องต้น